1

VALTIONEUVOSTON OIKEUSKANSLERI Snellmaninkatu 1 A
PL 20 00023 VALTIONEUVOSTO	16.9.2005	Dnro 31/20/05
Oikeusministeriö Lainvalmisteluosasto
VM-JAKELU
02.Q to	'3-1

Viite:
Lausuntopyyntö 2.9.2005 OM 10/51/2004 ja OM 014:00/2004
Asia:
Edustuksellinen demokratia, Kansanvalta 2007 -toimikunnan mietintö
Viitekohdassa mainitussa lausuntopyynnössä oikeusministeriö on pyytänyt lausuntoa Kansanvalta 2007 -toimikunnan mietinnöstä "Edustuksellinen demokratia" (KM 2005:1).

Toimikunnan käsittelemistä asioista ovat oikeuskanslerin toimivallan ja tehtävien kannalta merkityksellisiä ensinnäkin äänestysaktiivisuuden lisäämistä koskevassa jaksossa (3.1.2.3. Vaalikulttuuri) käsitellyt asiat. Jaksossa on käsitelty muun muassa kysymystä kansalaisten äänioikeuden säätämisestä perustuslaissa kansalaisvelvollisuudeksi sekä kysymystä sanktioidusta äänestysvelvollisuudesta (sivu 21). Kolmas oikeuskanslerin toimivallan ja tehtävien (perusoikeuksien valvonta) kannalta merkityksellinen jakso koskee äänestyspaikkojen lukumäärää, äänestyspaikkojen sijaintia ja äänestysmandollisuuksia muualla kuin äänestyspaikalla (ss. 49 - 61).

Toimikunta ei ota mietinnössään kantaa siihen, tulisiko äänestäminen yleisissä vaaleissa ja kansanäänestyksissä säätää perustuslain julistuksenomaisella säännöksellä kansalaisvelvollisuudeksi. Myös oikeuskansleri jättää tämän asian toimikunnan mietinnön jälkeen poliittisella tasolla käytävän keskustelun ja laajemman kansalaiskeskustelun varaan.

Sanktioidun äänestysvelvoitteen käyttöönottoon suhtaudun, samoin kuin toimikuntakin, yksiselitteisen kielteisesti.

Äänestyspaikkojen lukumäärää, niiden sijaintia ja uusimuotoisia äänestys-mandollisuuksia koskevat kysymykset ovat tärkeitä kaikille perusoikeutena säädetyn yhdenvertaisuuden toteutumisen kannalta. Kysymys on asianmukaisten äänestysmandollisuuksien tarjoamisesta erityisesti harvaan asutuilla alueilla ja väestön enemmistöstä poikkeavissa elämäntilanteissa oleville ihmisryhmille. Kysymys on pitkälti siitä, että ylimpänä vaalivi-

2
ranomaisena toimiva oikeusministeriö yhdessä kuntien kanssa huolehtii äänestyspaikkojen riittävyydestä ja äänestyspaikkojen sijainnin alueellisesta kattavuudesta. Lisäksi kysymys on nykyistä monipuolisemmista äänestyspaikkojen järjestämistä koskevista sopimusperusteisista järjestelyistä ministeriön ja asianomaisten ennakkoäänestyksen toimeenpanijoiden kanssa. Äänestysmenettelyä koskevissa teknisissä uudistuksissa tulee edetä harkitusti. Erityisesti alkuvaiheessa kysymys tulee olla nykyisten äänestysmenettelyjen täydentämisestä, ei niitä korvaavista uudistuksista. Äänioikeutetuilla tulee aina olla mandollisuus käyttää äänioikeuttaan äänestämällä säädettynä ennakkoäänestysaikana tai varsinaisina äänestys-päivinä äänestyslipulla.
(a big N:LiWi!
Oikeuskansleri	Pa
avo Nikula

Osastopäällikkö Esittelijäneuvos

Risto Hiekkataipa e